**Priekuļu novada svētki Veselavas pagastā**

**Veselavas muižā “Graudi un rozīnes”**

**Priekuļu novada svētki Veselavas pagastā un muižā “Graudi un rozīnes” notiks divu dienu garumā - 18. un 19. jūnijā. Sestdien, 18. jūnijā aktivitātes sāksies no plkst.11:00, kur interesenti varēs apmeklēt 9 dažādas pieturvietas līdz pat 16:00 pēcpusdienā. Diena būs aizraujoša kā maziem, tā lieliem. Savukārt svētdien, 19. jūnijā varēs doties ekskursijā.**

No rīta rosība sāksies Veselavas pagasta centrā Bērzkroga tirdziņā, kas no plkst.9 līdz 15 gaidīs savus apmeklētājus.

Apmeklētāji no pl.11 varēs apskatīt Veselavas muižas ēku, parku gida pavadībā. Arī izbaudīt vizināšanos zirga pajūgā. Muižas dārzā svētku sajūtu varēs iemūžināt foto stūrītī, iedvesmoties jaunām idejām palīdzēs rokdarbu paraugdemonstrējumi. Pie senajiem staļļiem būs vietējo vaļasprieku parāde. Aktīvākie apmeklētāji varēs piedalīties stafetēs un citās sportiskās aktivitātēs.

Teātra mīļotājiem uzstāsies Veselavas un Liepas amatierteātri, izrādes un laikus skatīt pasākuma programmā. Neiztikt arī bez līksmām dziesmām un dejām, ko sniegs Priekuļu novada pašdarbnieku kolektīvi. Vairāk aktuāli bērniem un jauniešiem būs dažādas radošās rokdarbu darbnīcas un piepūšamās atrakcijas.

Plkst.17:00 no Veselavas muižas notiks svētku gājiens līdz Veselavas estrādei. Uz Veselavas estrādes kāps Priekuļu novada pašdarbnieku kolektīvi ar uzvedumu “Liela muiža”, pēc uzveduma noskatīšanās, enerģijas devu dos grupa “Transleiteri”, vēlāk nakts balli ieskandinās grupa “Dabasu Durovys”, bet izturīgākie dejotāji rītausmu sagaidīs Dj mūzikas pavadībā.

Pasākuma dienā būs norīkoti autobusi (bezmaksas), kuri nogādās uz pasākuma vietu un atpakaļ.

Lai svētku gājiena rindas padarītu kuplākas, aicinām visus novada iestāžu, uzņēmumu un organizāciju kolektīvus **pievienoties svētku gājienam.** Interesentus lūdzam pieteikties pie Priekuļu novada sabiedrisko attiecību speciālistes Litas Lapseles pa tālr.64130395 vai e-pastā: lita.lapsele@priekulunovads.lv **līdz 14.jūnijam.** Piesakoties lūdzam norādīt: grupas nosaukumu, īsu moto / aprakstu / saukli un grupas atbildīgo personu (norādot kontaktus).

Svētku laikā būs amatnieku, rokdarbnieku tirdziņš, kā arī vaļasprieku parāde / maza andele. Pašu darinājumi var būt lietojami, garšojami un/vai skatāmi**, īpaši gaidīti seno, muižas laikiem tuvināti amatu pārstāvji**. Visiem interesentiem lūgums iepriekš dalībai pieteikties **līdz 14.jūnijam** - Dacei Kalniņai tel.28381477 ; e pasts dace.kalnina@llkc.lv

Svētdien, 19.jūnijā notiks ekskursija "Iepazīsti Veselavas pagastu un tā ļaudis".

Ekskursijas notiks no plkst. 10 – 15.Sākums Veselavas pagasta ”Brīvniekos” no Brīvkalnu taku stāvlaukuma.

Brauciena laikā tiks pabūts: Veselavas muižā, pirmā Latvijas Karoga vietā „Pintuļos”, Latvijas neatkarības cīnu vietās, Veselavas skolā, viesu namā „Vējaines”, Bērzkroga Zirgu pastā, Bērnudārzā „Vālodzes”, Piena ražošanas saimniecībā „Caunītes”, Kalna Stirnās pie bitenieka Imanta Dauksta, pie Annas Luteres ar fitnesu dabā, kā arī “Zanderu” briežu un Brīvkalnu dabas takās.

**Ekskursijai jāpiesakās katra pagasta bibliotēkā līdz 14.jūnijam:**

Priekuļos, tālr. 64130581, e- pasts priekulu.biblioteka@inbox.lv;

Liepā, tālr. 64195005, e- pasts aijastr@inbox.lv;

Mārsnēnos, tālr. 64129165, e-pasts laumafeja@inbox.lv;

Veselavā, tālr. 64107198, 26321866, e-pasts veselbiblioteka@inbox.lv.